ΓΡΑΠΤΗ ΕΡΩΤΗΣΗ E-1499/02

υποβολή: Jean Lambert (Verts/ALE) και Inger Schrling (Verts/ALE) προς την Επιτροπή

(29 Μαΐου 2002)

Θέμα: Εθνική οδός στο φυσικό δρυμό Tamadaba, στο νησί Gran Canaria (Ισπανία)

Ο φυσικός δρυμός Tamadaba, στην νησί Gran Canaria (Ισπανία) έχει θεμελιώδη οικολογική σημασία. Διαθέτει στο Pinar de Tamadaba ζώνη ειδικής προστασίας για πουλιά (ZEPA)(3 400 εκτάρια, ZEPA 355) και Τοποθεσία Κοινοτικού Ενδιαφέροντος ((LIC ES7010009) η οποία με τα 7 528 εκτάριά της καλύπτει σχεδόν όλη την έκταση του δρυμού. Πολλοί από τους οικοτόπους που βρίσκονται στην περιοχή αυτή έχουν χαρακτηρισθεί ως προτεραιότητος(1). Η κυβέρνηση των Κανάριων νησιών σκέπτεται επίσης να οριοθετήσει δύο εκτάσεις ως Ζώνες Εξαιρέσεως με κύριο στόχο να επανεισαγάγει το είδος των Καναρίων Fringilla teydea polatzeki. Αυτό το είδος αποτέλεσε αντικείμενο της εφαρμογής των σχεδίων του LIFE το 1994 και 1998. Το τελευταίο από αυτά χρηματοδοτήθηκε κατά 60 % από την Ε Ε, άρχισε να εφαρμόζεται το 1999 και έχει τετραετή περίοδο εφαρμογής. Σ' αυτήν την προστατευμένη έκταση το Υπουργείο Δημοσίων Έργων της Τοπικής Κυβέρνησης των Καναρίων, επικαλούμενο το κοινωνικό ενδιαφέρον βελτιώσεως των συγκοινωνιών μεταξύ της πρωτεύουσας της νήσου και της La Aldea, αποφάσισε την κατασκευή νέας εθνικής οδού ταχείας κυκλοφορίας και μέσης ταχύτητας 80 χιλ. Σχεδιάζεται η κατασκευή 14 σηράγγων και 21 οδογεφυρών — δύο από αυτές ύψους 90 μέτρων και ελάχιστης ακτίνας 250 μέτρων. Μ' αυτόν τον τρόπο θα μειωθούν από 32 σε 19 τα χιλιόμετρα που χωρίζουν το Agaete από την La Aldea και θα περιορισθεί ο χρόνος διαδρομής σε 15-20. Το Υπουργείο, παρά τις διαδηλώσεις που πραγματοποιήθηκαν κατά τις οποίες τονίσθηκε η ύπαρξη 10 ή 20 εναλλακτικών λύσεων, αρνήθηκε να εξετάσει άλλα είδη οδών. Η αξιολόγηση των επιπτώσεων στο περιβάλλον παρουσιάζει πολλές ελλείψεις στις αναλύσεις(2). Ό προϋπολογισμός για τηνλοποίηση αυτού του σχεδίου ανέρχεται σε 25 000 εκατ. πεσέτες, κάπως περισσότερο από 150 εκατ., από αυτά δε περί τα 15 000 εκατ. θα διατεθούν από το Υπουργείο Δημοσίων Έργων (σύμβαση εθνικών οδών). Αυτά φαίνεται ότι μπορεί να προέλθουν από τους πόρους του FEDER.

Μπορεί η Επιτροπή να λάβει τα απαραίτητα μέτρα για να προστατεύσει την εν λόγω ζώνη και για να ληφθούνπόψη εναλλακτικές λύσεις όπως προβλέπεται στις οδηγίες 92/43(3) και 97/11(4)· Έχει προβλεφθεί κοινοτική χρηματοδότηση γι'αυτήν την εθνική οδό· Σε περίπτωση καταφατικής απάντησης, μπορεί η Επιτροπή να δεσμεύσει την παροχή των πόρων·

(1) Οικότοποι και είδη που περιλαμβάνονται στην οδηγία 92/43: 4050*, 5330, 7220*, 8320, 9320, 9363*, 9550, 1812*, 1737*, 1728, 1536, 1819, 1656*.

(2) Π.χ. δεν έχει γίνει σοβαρή αποτίμηση του περιβαλλοντικού κόστους του έργου· δεν αναφέρεται η όχλήση που θα δημιουργήσει η διάνοιξη των δρόμων και οι μεταφορές χώματος που θα πρέπει να χρησιμοποιηθεί για την προσέγγιση στη ζώνη κατασκευής του νέου δρόμου, σε περιοχή με ανώμαλο έδαφος, απρόσιτη, με πολλές κατωφέρειες· δεν αξιολογείται επαρκώς η επίπτωση του δρόμου στην αρχαιολογική κληρονομιά(Guayedra, Tirma, και Barranco de La Aldea)· δεν δίδεται λύση στο πρόβλημα των εκατοντάδων χιλιάδων κυβικών μέτρωνλικών εκσκαφής από τις σήραγγες.

(3) ΕΕ L 206 της 22.7.1992, σελ. 7.

(4) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(10 Ιουλίου 2002)

Τα Αξιότιμα Μέλη του Ευρωπαϊκού Κοινοβουλίου εξέφρασαν την ανησυχία τους για ένα έργο κατασκευής νέας οδού μέσα στην τοποθεσία Pinar de Tamadaba του Natura 2000.

Στις 9 Ιανουαρίου 2002, δημοσιεύθηκε στην Επίσημη Εφημερίδα των Ευρωπαϊκών Κοινοτήτων η απόφαση της Επιτροπής, της 28ης Δεκεμβρίου 2001, για τη θέσπιση του καταλόγου των τόπων κοινοτικής σημασίας στη βιογεωγραφική περιφέρεια των Καναρίων Νήσων(1), δυνάμει της οδηγίας 92/43/ΕΟΚ του Συμβουλίου, της 21ης Μαΐου 1992 για τη διατήρηση των φυσικών ενδιαιτημάτων και της άγριας πανίδας και χλωρίδας.

Η τοποθεσία Tamadaba περιλαμβάνεται στον κατάλογο των Καναρίων Νήσων με τον κωδικό ES0000111.

Τα Αξιότιμα Μέλη του Ευρωπαϊκού Κοινοβουλίου ανέφεραν ότι εγκρίθηκαν από την Επιτροπή δύο έργα LIFE για την προστασία του γαλάζιου σπίνου στην περιοχή.

Το τελευταίο έργο LIFE έχει τον κωδικό B4-3200/98/469 Διατήρηση του γαλάζιου σπίνου στις Μεγάλες Καναρίους Νήσους. Στόχος του έργου είναι να μειωθεί ο κίνδυνος εξαφανισμού των δύοποειδών στις Μεγάλες Καναρίους Νήσους. Θα καταρτιστεί πρόγραμμα ανάκτησης και εφαρμογής δύο απτών μέτρων: εγκατάσταση νέων πυρήνων πληθυσμού και, με τον έλεγχο των παραγόντων που συμβάλλουν στη θνησιμότητα, αύξηση του ποσοστού επιβίωσης των πτηνών έτσι ώστε να εξασφαλιστεί οπάρχων πληθυσμός. Ένας από τους ειδικούς στόχους είναι να αποκατασταθεί ο πληθυσμός στο πευκοδάσος Tamadaba, ο οποίος έχει σχεδον εξαφανιστεί. Το έργο θα διαρκέσει τέσσερα χρόνια, έως τον Δεκέμβριο του 2002.

Το συνολικό κόστος του έργου είναι 329 398 και η Επιτροπή παρέχει τα 197 638 (60 %).

Η διαχείριση και η προστασία των τοποθεσιών Natura 2000 αναλαμβάνονται σύμφωνα με τις απαιτήσεις του άρθρου 6 της οδηγίας 92/43/ΕΟΚ του Συμβουλίου. Η οδηγία προβλέπει σαφείς διαδικασίες για τα προτεινόμενα προγράμματα και έργα, τα οποία δεν είναι αναγκαία για τη διαχείριση ενός τόπου Natura 2000 αλλά μπορούν να έχουν σημαντική επίπτωση σε αυτόν.

Όσον αφορά το έργο κατασκευής νέας οδού, η Επιτροπή δεν γνωρίζει την πρωτοβουλία αυτή. Η Επιτροπή δεν έχει λάβει πληροφορίες από την ισπανική κυβέρνηση για οιοδήποτε σχέδιο ή έργο κατασκευής νέας οδού μέσα σε τοποθεσία Natura 2000. Η Επιτροπή θα ζητήσει επομένως από τις ισπανικές αρχές πληροφορίες σχετικά με το προαναφερθέν έργο.

Σύμφωνα με την αρχή της επικουρικότητας και δυνάμει του κανονισμού (ΕΟΚ) αριθ. 1260/1999 του Συμβουλίου της 21ης Ιουνίου 1999, σχετικά με τις γενικές διατάξεις για τα Διαρθρωτικά Ταμεία(2), τόσο η επιλογή των έργων όσο και η εφαρμογή τους αποτελεί αρμοδιότητα των κρατών μελών. Η Επιτροπή απευθύνθηκε λοιπόν στις ισπανικές αρχές για να λάβει πληροφορίες σχετικά με την ενδεχόμενη συγχρηματοδότηση του έργου αυτού και θα πληροφορήσει το Αξιότιμο Μέλος του Ευρωπαϊκού Κοινοβουλίου μόλις λάβει τις πληροφορίες αυτές.

(1) Απόφαση 2002/11/ΕΚ της Επιτροπής, της 28ης Δεκεμβρίου 2001, ΕΕ L 5 της 9.1.2002.

(2) ΕΕ L 161 της 26.6.1999.